
НАРЕДБА

№26


ЗА НАСЪРЧАВАНЕ И ЗАКРИЛА НА ДЕЦА И УЧЕНИЦИ С ИЗЯВЕНИ ДАРБИ И ТВОРЧЕСКИ ЗАЛОЖБИ В  ОБЩИНА МИЗИЯ








Наредбата е приета на заседание на Общински съвет Мизия с Решение № № 357/25.04.2014г., изменена  с Решение №215 по Протокол №29/19.06.2025 г. 
.








Раздел I
ОБЩИ ПОЛОЖЕНИЯ

Чл.1.(1) С тази Наредба се определят условията и реда за стимулиране на творческите заложби и потребности на деца и ученици с изявени дарби, съгласно Наредба за условията и реда за осъществяване на закрила на деца с изявени дарби, приета с ПМС
№ 298 от 17.12.2003г. Обн. ДВ. бр.111 от 22 Декември 2003г., изм. ДВ. бр.51 от 21 Юни 2005г., изм. ДВ. бр.89 от 8 Ноември 2005г., изм. ДВ. бр.14 от 14 Февруари 2006г., изм. ДВ. бр.37 от 5 Май 2006г., изм. ДВ. бр.79 от 6 Октомври 2009г., изм. ДВ. бр.107 от 31 Декември 2011г., изм. ДВ. бр.48 от 31 Май 2013г., изм. ДВ. бр.62 от 12 Юли 2013г.

(2) Наредбата има за цел да подкрепя, поощрява и подпомага финансово даровити деца и ученици с изяви в сферата на изброените в чл.2 области.
(3) Право на финансово подпомагане има всяко едно дете или ученик в община Мизия до завършване на средно образование, с изявени дарби в областта на науката и техниката, изкуството и културата, спорта.
Чл.2.(1) Областите за кандидатстване са:
1. Наука и техника;
2. Изкуство и култура;
3. Спорт.
Чл.3.(1) Финансовото стимулиране е обособено в стипендии. 1.Годишни
2. Месечни
3. Еднократно парично стимулиране
Чл.4. (1) В съответствие с разпоредбите на настоящата Наредба Кмета на общината определя Комисия по стипендиите
(2) Комисията по стипендиите осъществява оценка и подбор на постъпилите искания за отпускане на стипендии или финансово стимулирана и предоставя списък за утвърждаване от кмета на общината.

Раздел II
ОРГАНИ

Чл.5. (1) Комисията по чл.4 е в състав не по-малко от 5 и не повече от 7 души.
(2) Комисията има право да привлича за становище различни специалисти, директори на училища и ДГ, експерти.
(3) Комисията може да заседава при наличието на обикновен кворум.
(4) Председателят и членовете на Комисията не получават възнаграждение за дейността си.
(5) Комисията ежегодно изготвя формуляри за кандидатстване и оценяване за стипендии по чл.3.

РАЗДЕЛ III

УСЛОВИЯ И ПРОЦЕДУРИ ЗА КАНДИДАТСТВАНЕ ПО ИЗБОР

  Чл.6.Стипендии и еднократно финансово стимулиране по тази Наредба може да се  
   предоставя по искане на:
1. Детето или ученика;
2. Родител/настойник/,попечител, или полагаща грижи за детето институция; 3.Директори на учебни заведения, след решение на Педагогическия съвет;
4. Училищни настоятелства;
5. Спортни клубове;
6. Общински съвет.




Чл.7. (1) Всеки кандидат може да кандидатства за повече от една от описаните в чл. 2 и 
в чл.3 ал.1 области и видове.
(2) Всеки кандидат има право да бъде одобрен за една стипендия или еднократно финансово стимулиране в рамките на една календарна година
Чл .8. Определяне на годишни стипендии
  (1) Характеристика на стипендията.
1. Годишна стипендия се отпуска за стимулиране на деца до 18-годишна възраст чрез предоставяне на 12-месечна стипендия в размер 135 лв./69,02€ месечно за период от една календарна година.
2. Годишна стипендия се присъжда на дете или ученик участвали на национално или международно ниво, класирани до трето място за последните две години, считано от датата на подаване на кандидатурата в състезания, конкурси, олимпиади по Програмата на мерките за закрила на деца с изявени дарби, която се приема всяка година от Министерски съвет и се публикува на електронната страница Министерство на образованието и науката
3. Комплектът документи, с който се кандидатства за специална закрила на дете с изявени дарби се подава до Кмета на Община Мизия и се завежда в деловодството на общината.
4.Детето/ученикът трябва да е с постоянен или настоящ адрес в община Мизия, да е обхванато в системата на предучилищните и общообразователни учебни заведения .
(2) Процедура на изплащане на стипендията.
1. Стипендията се изплаща от съответните училища.
Чл. 9. Определяне на месечни стипендии.
(1) Характеристика на стипендията.
1. Месечната стипендия се отпуска за период не по-дълъг от шест месеца
2. Месечна стипендия се присъжда на дете или ученик, с над две изяви на регионално или национално ниво, класирани до трето място за последните две години, считано от датата на подаване на кандидатурата.
3. Детето/ученикът трябва да е с постоянен или настоящ адрес в община Мизия, да е обхванато в системата на предучилищните и общообразователни учебни заведения .
(2) Процедура на изплащане на стипендията.
1. Месечната стипендия е в размер на 30 лв., умножена по броя на месеците.
2. Стипендията се изплаща месечно от съответното училище.
Чл.10. Еднократно парично стимулиране.
(1) Характеристика.
1. Паричното поощрение се дава на дете/ученик, класирани в общински състезания или фестивали до трето място за календарната година.
2. Всяка година се отпускат до 3 еднократни финансови поощрения..
3. Детето/ученикът трябва да е с постоянен или настоящ адрес в община Мизия, да е обхванато в системата на предучилищните и общообразователни учебни заведения .
(2) Процедура на изплащане на еднократното парично стимулиране:
1. Еднократното парично стимулиране е в размер на:
-за1 място в общинско мероприятие -100 лв./51,13€
-за2 място в общинско мероприятие - 50 лв./25,56€
-за 3 място в общинско мероприятие -30 лв./15,34€ се изплаща чрез касата на община Мизия

Раздел IV.

ДОКУМЕНТИ ЗА КАНДИДАТСТВАНЕ





Чл.11 При кандидатстване се подават следните документи:
1. Формуляр - искане за кандидатстване съгласно Приложение№1 към чл.13 от Наредба за условията и реда за осъществяване на закрила на деца с изявени дарби приета с ПМС
  № 298 от 17.12.2003г с от изм. ДВ. бр.62 от 12 Юли 2013г.
2. Копие от удостоверение за раждане или лична карта на детето.
3. Документ удостоверяващ класирането на детето
4. Служебна бележка удостоверяваща, че детето е ученик, издадена от училището, в което учи.
5. За предоставяне на стипендия се попълва и декларация, съгласно Приложение №2 към чл.16,ал.5 от Наредба за условията и реда за осъществяване на закрила на деца с изявени дарби приета с ПМС № 298 от 17.12.2003г с от изм. ДВ. бр.62 от 12 Юли 2013г.
6. Копие от награди, грамоти, сертификати, получени в последните две години, или настоящата година в общински, регионални, национални и международни прояви.
4. Препоръчителна е препоръка от преподавател, или изявена личност в областта, за която се кандидатства.

Раздел V.

ФИНАНСИРАНЕ

Чл. 12. Необходимите средства по тази Наредба се осигуряват от:
1. Бюджета на общината за текущата година
2. Средства, отпуснати в съответствие с Наредбата за условията и реда за осъществяване на закрила на деца с изявени дарби, приета с ПМС №298/17.12.2003 г.
3. Спонсори, дарения и др.

Раздел VI. 
МОНИТОРИНГ

Чл.13. Комисията по чл.4 огласява всички свои решения на видно място в общината, или чрез средства за масова информация.
Чл.14.(1) Комисията по чл.4 прави отчет за дейността си в края на всяка календарна година пред Кмета на общината и пред Общинския съвет.
(2) Комисията предоставя достъп до информация за дейността и решенията си на всеки заинтересован.

